《梁秘阁挽诗 其三》
宋代·林希逸

当年握手向番湖，岁晚交情不暂疏。安乐窝中三度宿，往来溪上几回书。

凤游旧客彫零尽，龙窟新阡怅望初。人物如公应不死，有铭有诔果何如。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。